কলকাতা: রাজ্য সভায় কংগ্রেস মনোনীত প্রার্থী প্রদীপ ভট্টাচার্যকে সমর্থন জানাচ্ছে না বামেরা। বামেদের রাজ্যসভার প্রার্থী বিকাশ ভট্টাচার্য। সাংবাদিক সম্মেলন করে জানালেন বামফ্রন্টের চেয়ারম্যান বিমান বসু। কংগ্রেসের দিকে আঙ্গুল তুলে বিমান বসুর বক্তব্য, সর্বজনগ্রাহ্য কমন ক্যান্ডিডেট না মেলায় তড়িঘড়ি বিকাশ ভট্টাচার্যকে প্রার্থী করার সিদ্ধান্ত। "কমন ক্যান্ডিডেট নয় প্রদীপ ভট্টাচার্য। আমাদের না জানিয়েই প্রার্থীর নাম ঘোষণা করেছে কংগ্রেস। তাই আমাদের তড়িঘড়ি মিটিং ডেকে ক্যান্ডিডেট ঠিক করতে হয়েছে", আলিমুদ্দিনে সাংবাদিক বৈঠকে এই কথাই জানান বামফ্রন্ট চেয়ারম্যান বিমান বসু।  এদিকে ষষ্ঠ আসনে কংগ্রেসের প্রার্থী প্রদীপ ভট্টাচার্যকে সমর্থনের বার্তা দিয়ে মাস্টারস্ট্রোক দিলেন মমতা বন্দ্যোপাধ্যায়। রাজনৈতিক মহলে জল্পনা, প্রদীপ ভট্টাচার্যকে সমর্থন করে কংগ্রেস আর তৃণমূলের আগাম জোটের বার্তাই দিয়ে দিলেন তৃণমূল সুপ্রিমো। * লেট নাইট পার্টি থেকে ফেরার পথে পথদুর্ঘটনা, সাহায্যকারী হোমগার্ডকে চুম্বন মদ্যপ মহিলার